Casper Ruud

2012

Casper tok en historisk sølvmedalje i U14 Europamesterskapet som første nordmann gjennom tidene. Her ble det tap for svenske Mikael Ymer, 6-4, 3-6, 3-6 i finalen. 
Ruud flyttet i 2014 delvis til Spania, hvor han trener med sin far, tidligere tennisspiller Christian Ruud, og treneren Pedro Rico.

2015

I 2015 spilte Ruud sine første junior Grand Slam turneringer, der kom han til 2 runde i Wimbledon og til 3 runde i French Open og US Open. Ruud kom til 1 runde i doubles i US Open og helt til semifinalen i Wimbledon sammen med sin partner Miomir Kecmanović.Ruud vant den prestisjefulle juniorturneringen Osaka Majors Cup, noe som førte han til nr.2 på verdensrankingen for junior ved  slutten av året 2015

2016

Ved nyttår 2016 så ble Ruud nummer 1 på verdensrankingen for juniorer.
I februar 2016 vant Ruud sin første ITF Men's Circuit (Futures) turnering. Det gjorde han ved å slå spanske Carlos Taberner i en turnering i Paguera, Spania. Han har siden spilt fire finaler til hvor han har vunnet én. Seieren kom mot danske Mikael Torpegaard i S:t Karins, Finland i august 2016.
I junior Grand Slam doubles turneringen under French Open 2016 kom Ruud og partneren Miomir Kecmanović til semifinalen.
I september 2016, i sin aller første ATP Challenger-turnering, vant han turneringen i Sevilla i Spania ved å slå japanske Taro Daniel (nr. 102 på ATP-rankingen) i finalen. På veien til finalen slo han sin første spiller rangert blant topp 250, topp 150 og topp 100 på ATP-rankingen. Han slo ut den høyeste rangerte spilleren Iñigo Cervantes, som på det tidspunktet lå som nummer 75 i verden, i kvartfinalen. Han er den fjerde yngste tennisspilleren til å vinne en ATP Challenger i sin debut.

2017

Etter å ha imponert i 2016, ved å blant annet vinne en ATP Challenger og nå karrierebeste på ATP Rankingen med 225 i desember 2016, så fikk han sin senior Grand Slam-debut i Australian Open 2017. I Grand Slam debuten så tok han seg til tredje og siste kvalifiseringsrunde hvor han tapte 7-6, 6-3 mot Reilly Opelka.
Ruud vant sin singlekamp i førsterunde-oppgjøret av Davis Cup, mot Latvia i februar 2017. Han slo Martins Podzus 6-3, 6-1, 7-5. Sammen med Viktor Durasovic vant han double mot Podzus og Mikelis Libietis 6-3, 7-6, 6-7, 6-2.

2018

Casper Ruud vant mot Tennys Sandgren i en kvalifisering til en ATP 250 i Auckland på New Zealand. I Australian Open tok han seg gjennom kvalifiseringen og inn til sin første hovedrunde i en Grand Slam-turnering. Han tok seg så videre fra første runde etter å ha slått Quentin Halys før han tapte mot Diego Schwartzman i 2. runde, Schwartzman som var ranket som nummer 26 i verden.
Han greide også å kvalifisere seg for French Open, hvor han igjen nådde 2. runde og tapte for en seedet spiller, denne gang Albert Ramos Viñolas fra Spania.
I juli presterte han sin største seier så langt i karrieren når han slo tittelforsvarer, tidligere nummer 3 i verden og da nummer 39 i verden, David Ferrer i ATP 250-turneringen Swedish Open. Ruud nådde kvartfinalen i turneringen.
I august kvalifiserte Ruud seg for US Open for første gang ved å ta seg gjennom kvalifiseringen uten å tape et sett. Han tapte i første runde mot Guido Pella.
Ellers spilte Ruud flere Challenger-turneringer i løpet av sesongen , med finaleplasser på grus i Braga (Portugal) og Francavilla (Italia) som beste resultater. I oktober nådde han semifinalen i tre turneringer i Nord-Amerika.

2019

2019-sesongen startet dårlig og han røk blant annet ut av første runde i kvalifiseringen til Australian Open 2019. I februar spilte han flere turneringer på grus i Sør-Amerika med suksess; han kvalifiserte seg inn til Rio Open og tok seg til kvartfinale i ATP-500 turneringen, og fulgte opp med semifinale i Brasil Open 2019 i São Paulo uka etter, hvor han slo toppseedede João Sousa. Disse resultatene gjorde at Ruud satte karrierebeste på rankingen og klatret innenfor topp 100 for første gang i karrieren med en 94. plass fra 4. mars. I april nådde Ruud sin første ATP tour finale når han nådde finalen av ATP 250 turneringen U.S. Men's Clay Court Championships i Houston, USA. I finalen ble det tap mot Christian Garín. Tross tap i finalen så tangerte han faren Christian Ruud ved å nå sin første ATP finale, far og sønn Ruud er de to eneste nordmennene til dags dato som har klart denne bragden. I kvalifiserte Ruud seg til Italian Open 2019 og vant sin første kamp i en Masters turnering når han slo Dan Evans i første runde. Han slo deretter ut Nick Kyrgios før han tapte 4-6, 4-6 mot Juan Martín del Potro i tredje runde. I French Open 2019 så tok Casper seg til tredje runde etter å ha slått Ernests Gulbis og 29 seedede Matteo Berrettini før han tapte 3-6, 1-6, 6-7 mot Roger Federer. Han tok seg også til andre runde i Double sammen med Miomir Kecmanović etter å ha slått to tidligere vinnere i 12 seedede Ivan Dodig og Édouard Roger-Vasselin før de tapte mot Federico Delbonis og Guillermo Durán. I juli spilte Ruud sin første Wimbledon turnering under Wimbledon 2019 hvor han tapte mot 9 seeded John Isner i første runde. I 2019 Generali Open Kitzbühel kom Ruud til semfinalen etter å ha slått Pablo Carreño Busta, Matthias Bachinger og Pablo Cuevas før han tapte mot Albert Ramos Viñolas. Under US Open 2019 så stilte Ruud igjen sammen med Miomir Kecmanović i doubles og tok seg til tredje runde, etter å ha slått ut tredjeseedede Raven Klaasen og Michael Venus i andre runde. I 2019 St. Petersburg Open tok Ruud seg til kvartfinale før han ble slått ut i 3 sett av Borna Ćorić, 6-3, 5-7, 3-6.